Mihhail Tšehhov
Mihhail Aleksandrovitš Tšehhov (vene keeles Михаил Александрович Чехов; 29. august 1891 – 30. september 1955) oli Venemaa-USA näitleja, lavastaja, teatrilooja ja teatritegelane. Tema näitlemistehnikat on kasutanud näiteks Jack Nicholson, Clint Eastwood, Marilyn Monroe ja Yul Brynner.[viide?] Konstantin Stanislavski sõnul oli Mihhail tema parim ja silmapaistvaim õpilane.[viide?] Ta oli kuulsa näitekirjaniku Anton Tšehhovi vennapoeg. Mihhail Tšehhov oli põhiliselt küll teatrinäitleja, kuid tegi kaasa ka mõnes märkimisväärses filmis, kuulsaim neist Alfred Hitchcocki "Nõiutud" ("Spellbound"), kus ta mängis freudistlikku psühhoanalüütikut. Rolli eest kandideeris ta ka Oscarile.